*Na temelju tačke IV. Odluke o usvajanju Programa utroška sredstava s kriterijima raspodjele sredstava Tekućih transfera utvrđenih Budžetom Federacije Bosne i Hercegovine za 2019. godinu Federalnom ministarstvu razvoja, poduzetništva i obrta („Službene novine Federacije BiH“, broj 29/19) i člana 5. Pravilnika o postupcima u provođenju programa razvoja male privrede („Službene novine Federacije BiH", br: 50/13, 55/13 i 86/13), Federalno ministarstvo razvoja, poduzetništva i obrta raspisuje*

***JAVNI KONKURS***

***ZA ODABIR KORISNIKA******GRANT SREDSTAVA TEKUĆIH TRANSFERA ZA 2019.GODINU***

***I. PREDMET JAVNOG KONKURSA***

*Predmet Javnog konkursa je prikupljanje prijava za odabir korisnika grant sredstava Tekućih transfera, utvrđenih u razdjelu 50. Budžeta Federacije Bosne i Hercegovine za 2019. godinu Federalnom ministarstvu razvoja, poduzetništva i obrta (u daljem tekstu: Ministarstvo) („Službene novine Federacije BiH", broj 11/19.)*

***II. NAZIVI PROJEKATA, CILJEVI, KRITERIJI I KORISNICI SREDSTAVA***

*Grant sredstva će se dodjeljivati po sljedećim projektima:*

***PROJEKT BR. 1: POTICAJI INOVATORIMA – POJEDINCIMA***

*Ukupna vrijednost raspoloživih sredstava za ovaj projekt je 50.000 KM*

***Svrha projekta:***

*Poticanje inovatora na razvoj inovacija; dovođenje inovacije do proizvoda; poticanje inovatora da krenu u poduzetničke pothvate i upotreba inovativnog potencijala u stvaranju domaćih proizvoda.*

***Kriteriji za raspodjelu sredstava:***

*Vrsta proizvoda kojem je inovacija namijenjena; stepen realizacije inovacije do proizvoda; izvori - način finansiranja; priznanja na sajmovima i izložbama; ravnomjerniji regionalni razvoj (stepen razvijenosti JLS); dosadašnji poticaji Ministarstva.*

***Kategorija korisnika sredstava:***

*Inovatori - pojedinci koji imaju prebivalište u Federaciji Bosne i Hercegovine.*

***PROJEKT BR. 2: POTICAJ UDRUŽENJIMA, KOMORAMA I OBRAZOVNIM INSTITUCIJAMA***

*Ukupna vrijednost raspoloživih sredstava za ovaj projekt je 100.000 KM*

***Svrha projekta:***

*Razvoj i afirmacija poduzetništva i obrta; interesno umrežavanje poduzetnika i obrtnika, organizovano zastupanje interesa poduzetnika i obrtnika na zajedničkom tržištu; opstanak i razvoj komorskog sistema u Federaciji BiH, edukacija članova komore i udruženja, organizovanje zajedničkih nastupa na sajmovima.*

***Kriteriji za raspodjelu sredstava:***

*Namjena projekta; izvori - način finansiranja; broj članova udruženja i komora; organizovanost udruženja i komora; ravnomjerniji regionalni razvoj (stepen razvijenosti JLS); poticaji Ministarstva u posljednjih pet (5) godina.*

***Kategorija korisnika sredstava:***

*Udruženja, komore i obrazovne institucije koje svojim projektima promovišu i potiču razvoj poduzetništva i obrta u Federaciji Bosne i Hercegovine i imaju najmanje jednog (1) zaposlenog na neodređeno vrijeme. Udruženja i obrazovne institucije koje su korisnici poticaja ovog Ministarstva u 2017. i 2018. godini nemaju pravo korištenja sredstava ovog projekta u 2019. godini.*

***PROJEKT BR. 3: UNAPREĐENJE INSTITUCIJSKE PODUZETNIČKE INFRASTRUKTURE***

*Ukupna vrijednost raspoloživih sredstava za ovaj projekt je 100.000 KM*

***Svrha projekta:***

*Uređenje i opremanje prostora za prihvat malih i srednjih poduzetnika, odnosno poduzetnika početnika; razvoj poduzetničkih potpornih institucija (poduzetničkih centara, poduzetničkih inkubatora, tehnoloških parkova i ostalih vidova poduzetničke infrastrukture); unapređenje učinkovitosti proizvodnje i proizvodnih procesa na tržištu malih i srednjih poduzeća umreženih u klastere; privlačenje investicija i stvaranje mogućnosti za otvaranje novih radnih mjesta.*

***Kriteriji za raspodjelu sredstava:***

*Namjena projekta; izvori - način finansiranja; broj članova klastera, odnosno broj MSP-a u inkubatoru, tehnološkom parku i ostalim vidovima poduzetničke infrastrukture; ravnomjerniji regionalni razvoj (stepen razvijenosti JLS); poticaji Ministarstva u posljednjih pet (5) godina.*

***Kategorija korisnika sredstava:***

*Korisnici sredstava su poduzetničke potporne institucije s područja Federacije Bosne i Hercegovine (poduzetnički inkubatori, tehnološki parkovi, akceleratori, poduzetnički centri, klasteri i razvojne agencije), koje imaju najmanje jednog (1) zaposlenog na neodređeno vrijeme.*

***PROJEKT BR. 4: TEHNIČKO USKLAĐIVANJE (UVOĐENJE ISO I HACCP STANDARDA I OSIGURANJE CE ZNAKA)***

*Ukupna vrijednost raspoloživih sredstava za ovaj projekt je 190.000 KM*

***Svrha projekta:***

*Uvođenje sistema upravljanja kvalitetom (ISO i HACCP standarda) i osiguranje CE znaka u cilju povećanja konkurentnosti proizvoda subjekata male privrede iz Federacije BiH.*

***Kriteriji za izbor korisnika sredstava:***

*Vrsta djelatnosti; povećanje zaposlenosti; broj zaposlenih; izvori - način finansiranja, pripadnost ciljnoj skupini; ravnomjerniji regionalni razvoj (stepen razvijenosti JLS); poticaji Ministarstva u posljednjih pet (5) godina.*

***Kategorija korisnika sredstava:***

*Subjekti male privrede definisani po Zakonu o poticanju razvoja male privrede i Zakonu o obrtu i srodnim djelatnostima koji imaju sjedište na području Federacije BiH, nalaze se u većinskom privatnom vlasništvu državljana BiH te imaju najmanje jednog (1) zaposlenog na neodređeno vrijeme. Korisnici poticaja ovog Ministarstva u 2017. i 2018. godini nemaju pravo na korištenje sredstava ovog projekta u 2019. godini.*

***PROJEKT BR. 5: POTICAJI OPSTANKU TRADICIONALNIH I STARIH ZANATA***

*Ukupna vrijednost raspoloživih sredstava za ovaj projekt je 180.000 KM*

***Svrha projekta:***

*Očuvanje obrtničke tradicije, kulturnog i istorijskog nasljeđa poticanjem tradicionalnih i starih obrtničkih djelatnosti kroz sufinansiranje troškova nabavke opreme i repromaterijala, poboljšanje uslova rada u radionici i obrazovanja i stručnog osposobljavanja zaposlenih.*

***Kriteriji za raspodjelu sredstava:***

*Namjena ulaganja sredstava; vrsta djelatnosti; izvori – način finansiranja; broj zaposlenih; pripadnost ciljnoj skupini; ravnomjerniji regionalni razvoj (stepen razvijenosti JLS); poticaji Ministarstva u posljednih pet (5) godina.*

***Kategorija korisnika sredstava:***

*Obrtnici koji obavljaju djelatnost u skladu s Uredbom o zaštiti tradicionalnih i starih obrta („Službene novine Federacije BiH", br. 66/09, 38/10 i 16/12) izuzev djelatnosti C/32.12 i S/95.25 i posluju najmanje 12 mjeseci. Svi korisnici sredstava moraju imati sjedište na području Federacije Bosne i Hercegovine, nalaziti se u većinskom privatnom vlasništvu državljana Bosne i Hercegovine te imati najmanje jednog (1) zaposlenog na neodređeno vrijeme. Korisnici poticaja Ministarstva u 2017. i 2018. godini nemaju pravo korištenja sredstava ovog projekta u 2019. godini.*

***PROJEKT BR. 6: POTICAJI RAZVOJU VEZANIH I POSEBNIH OBRTA***

*Ukupna vrijednost raspoloživih sredstava za ovaj projekt je 500.000 KM*

***Svrha projekta:***

*Poticanje vezanih i posebnih obrta na razvoj djelatnosti kroz sufinansiranje troškova nabavke opreme potrebne za proširenje i osavremenjivanje proizvodnje, kako bi se omogućilo povećanje kvalitete proizvoda i rast zaposlenosti.*

***Kriteriji za raspodjelu sredstava:***

*Namjena ulaganja sredstava; vrsta djelatnosti; izvori – način finansiranja; povećanje zaposlenosti; broj zaposlenih; pripadnost ciljnoj skupini; ravnomjerniji regionalni razvoj (stepen razvijenosti JLS); poticaji Ministarstva u posljednjih pet (5) godina.*

***Kategorija korisnika sredstava:***

*Obrtnici koji obavljaju djelatnost u skladu s Uredbom o vezanim i posebnim obrtima („Službene novine Federacije BiH", br. 66/09, 62/10 i 16/12), pripadaju u područja C, F, G i grani 95 iz područja S vezanih obrta i u područje F posebnih obrta propisanih ovom Uredbom i posluju najmanje 12 mjeseci. Svi korisnici sredstava moraju imati sjedište na području Federacije Bosne i Hercegovine, nalaziti se u većinskom privatnom vlasništvu državljana Bosne i Hercegovine te imati najmanje jednog (1) zaposlenog na neodređeno vrijeme. Korisnici poticaja Ministarstva u 2017. i 2018. godini nemaju pravo korištenja sredstava ovog projekta u 2019. godini.*

***PROJEKT BR. 7: POTICAJI NOVOOSNOVANIM SUBJEKTIMA MSP***

*Ukupna vrijednost raspoloživih sredstava za ovaj projekt je 850.000 KM*

***Svrha projekta:***

*Održavanje pozitivnog trenda poduzetničke aktivnosti s aspekta povećanja broja novoosnovanih subjekata male privrede. Kroz projekt će se realizirati subvencioniranje troškova registracije i troškova doprinosa za zaposlene.*

***Kriteriji za raspodjelu sredstava:***

*Vrsta djelatnosti; broj zaposlenih; povećanje zaposlenosti; ravnomjerniji regionalni razvoj (stepen razvijenosti JLS); pripadnost ciljnoj skupini.*

***Kategorija korisnika sredstava:***

*Subjekti male privrede definisani po Zakonu o poticanju razvoja male privrede i Zakonu o obrtu i srodnim djelatnostima, koji imaju sjedište na području Federacije Bosne i Hercegovine, nalaze se u većinskom privatnom vlasništvu državljana Bosne i Hercegovine te imaju najmanje jednog (1) zaposlenog na neodređeno vrijeme, a registrovani su poslije* ***18.04.2018.godine.***

*Nisu prihvatljive prijave subjekata male privrede koji imaju registrovanu osnovnu djelatnost u oblasti namjenske industrije, proizvodnje i prerade duhana i igara na sreću.*

***PROJEKT BR. 8: JAČANJE KONKURENTNOSTI MSP-A***

*Ukupna vrijednost raspoloživih sredstava za ovaj projekt je 1.451.280,00 KM*

***Svrha projekta:***

*Jačanje konkurentnosti MSP-a kroz tehnološku modernizaciju poslovnih procesa, podršku unapređenju znanja i vještina zaposlenih, promociji izvoznih potencijala i pristupa novim tržištima.*

***Kriteriji za raspodjelu sredstava:***

*Kvaliteta projekta, izvori - način finansiranja; broj zaposlenih; pripadnost ciljnoj skupini; ravnomjerniji regionalni razvoj (stepen razvijenosti JLS); poticaji Ministarstva u posljednjih pet (5) godina; vrsta djelatnosti s aspekta stepena finalizacije proizvoda; povećanje zaposlenosti; integracija inovacija u poslovanje MSP; namjena ulaganja sredstava.*

***Kategorija korisnika sredstava:***

*Pravne osobe (d.o.o. i d.d.) definisane po Zakonu o poticanju razvoja male privrede, koje imaju sjedište na području Federacije BiH, nalaze se u većinskom privatnom vlasništvu državljana Bosne i Hercegovine, posluju najmanje godinu dana, imaju iskazano pozitivno poslovanje u 2018. godini, imaju najmanje pet (5) zaposlenih na neodređeno vrijeme te koje će povećati zaposlenost minimalno za jednog radnika tokom realizacije projekata.*

*Sredstva u okviru ovog projekta će se dodjeljivati poslovnim subjektima iz „područja C – Prerađivačka industrija“ Klasifikacije djelatnosti KDBiH 2010 („Službeni glasnik BiH", broj 47/10) unutar sljedećih oblasti djelatnosti: 10.1, 10.3, 13, 14, 15, 16.2, 17, 22, 24 (izuzev grane 24.1 i 24.4), 25 (izuzev grane 25.4), 27, 28, 29, i 31.*

*Izbor korisnika vršit će se isključivo na osnovu šifre djelatnosti iz Obavijesti o razvrstavanju poslovnog subjekta prema djelatnosti koju izdaje Zavod za statistiku.*

*Korisnici poticajnih sredstava Ministarstva u 2017. i 2018. godini ne mogu koristiti sredstva ovog projekta u 2019. godini.*

***III. PRAVO SUDJELOVANJA***

*Korisnici poticajnih sredstava koji do završetka ovog javnog konkursa nisu izvršili svoje ranije preuzete obaveze po osnovu korištenja poticajnih sredstava ovog ministarstva, nemaju pravo sudjelovanja u ovom javnom konkursu.*

*Podnosioci prijava mogu podnijeti prijavu samo po jednom projektu iz ovog javnog konkursa. U slučaju više prijava istog podnosioca po istom ili različitim projektima sve prijave će biti odbačene i neće biti predmet daljeg razmatranja.*

***IV. SADRŽAJ PRIJAVE ZA SUDJELOVANJE U JAVNOM KONKURSU***

*Podnosioci prijava pripremaju prijave u skladu sa Smjernicama za podnosioce prijava po pojedinim projektima.*

*Smjernice za podnosioce prijava i sva potrebna dokumentacija po pojedinim projektima mogu se preuzeti na internet stranici Ministarstva* [***www.fmrpo.gov.ba***](http://www.fmrpo.gov.ba)***.***

***V. EVALUACIJA I ODABIR KORISNIKA***

*Evaluacija i odabir korisnika će se vršiti u skladu sa kriterijima i procedurom utvrđenim Smjernicama za podnosioce prijava.*

*Nakon obrade prispjelih prijava Ministarstvo će objaviti rezultate Javnog konkursa u „Službenim novinama Federacije BiH" i na internet stranici Ministarstva.*

***VI. NAČIN PODNOŠENJA PRIJAVE***

*Prijave sa odgovarajućom dokumentacijom iz poglavlja IV, šalju se preporučeno poštom u zapečaćenim kovertama na adresu:*

***Federalno ministarstvo razvoja, poduzetništva i obrta***

***dr. Ante Starčevića b.b.******(Hotel „Ero“) 88000 Mostar,***

*sa naznakom:*

***Ne otvarati–po Javnom natječaju za Projekt broj\_\_\_\_\_\_\_***

***(obavezno naznačiti broj ili naziv projekta)***

***Na poleđini koverte obavezno navesti:***

* ***naziv–ime podnosioca prijave;***
* ***adresu i kontakt telefon;***
* ***ovjeriti pečatom podnosioca prijave.***

***Prijave se dostavljaju zaključno sa 21.06.2019. godine (petak), odnosno prihvatit će se prijave koje imaju poštanski pečat najkasnije sa navedenim datumom.***

*Prijave će biti odbačene i neće biti predmet daljeg razmatranja ako:*

* *su neblagovremene,*
* *nemaju sve sadržajne elemente,*
* *ne ispunjavaju uslove ovog javnog konkursa,*
* *na koverti nije naznačen broj ili naziv projekta na koji se prijavljuje*
* *sadržaj prijave ne odgovara broju ili nazivu projekta naznačenom na koverti*
* *nisu usklađene šifre djelatnosti sa Klasifikacijom djelatnosti KD BiH 2010 (projekti br. 5, 6 i 8).*

*U postupku ovog javnog konkursa Ministarstvo ne snosi nikakve troškove sudionicima u konkursu, te zadržava pravo da u slučaju opravdanosti poništi ovaj javni konkurs. Prispjela dokumentacija se neće vraćati.*

***VII. OSTALE ODREDBE***

*Sa podnosiocima prihvaćenih prijava Ministarstvo zaključuje ugovore, kojima će se definisati međusobna prava i obaveze ugovornih strana, a posebno način i dinamika korištenja dodijeljenih finansijskih sredstava, te nadzor nad utroškom istih.*

*Podnosioci prijava čije se prijave odbace, mogu uložiti prigovor Ministarstvu u roku od osam dana od dana objave rezultata Javnog konkursa u „Službenim novinama Federacije BiH", radi provjere činjenica i objektivnosti ocjene ponude.*

*Sve dodatne informacije vezane za ovaj javni konkurs mogu se dobiti isključivo putem elektronske pošte, najkasnije 7 dana prije isteka roka za podnošenje prijava, na internet adresi****:*** ***grant2019@fmrpo.gov.ba****.*